Notum sit omnibus Matiscensis ecclesie filiis atque fidelibus presentibus scilicet et futuris, dum veniens Walterius, archidiaconus atque canonicus ejusdem ecclesie, ante presentiam domni Walterii episcopi et ceterorum canonicorum in generale capitulo, petiit ab eis ut concederent sibi aliquid de rebus ipsius ecclesie. Cujus precibus predictus episcopus et simul omnes canonici annuentes, concesserunt ei per precarie firmitatem ecclesiam de Ammoniaco in eodem Matiscensi pago sitam, in honore Sancte Marie dicatam, cum omnibus appenditiis, scilicet cum campis, pratis, silvis, aquis aquarumque decursibus et omnibus ad eam pertinentibus. Dederunt quoque ei unum mansum qui est in villa Scola cum campis, pratis, silvis et cum usu silve, in quo mansit Achardus et filius ejus Albertus; dederunt etiam ei et alium mansum situm in villa Mitiaco cum domo et vinea et omnibus ad se pertinentibus, scilicet cum campis, pratis et cum usibus silvarum, et cum servo supermanente nomine Rotberto. His autem addiderunt et decimationes silve de Cenva pertinentes ad ecclesiam de Clergiaco. Hec omnia supradicta cum omni integritate concesserunt ei loco precarie, eo pacto ut ea in vita sua teneat, possideat, et unoquoque anno festivitate Sancti Vincentii, fratribus, loco census, XII denarios persolvat. Post decessum vero ejus, cum omni integritate ad mensam vel communionem fratrum meliorata revertantur. Tali etiam conventione ista precaria facta est ut nichil umquam de his terris alicui detur in beneficium, et si aliquid dationi est recipiatur, et ista precaria stabilis permaneat cum stipulatione subnixa. S. Walterii episcopi. S. Walterii prepositi. S. Joffredi archidiaconi. S. Rannulfi precentoris. S. Odonis. S. Ailoldi. S. Bernardi. S. Cyraldi. S. Oddonis. S. Warnerii. S. Arlebaldi. S. Duranni.